**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.14:00

Rīgā, 2017. gada 17.oktobrī Nr.13

Sēdi vada: **Gints Miķelsons** – Latvijas Būvniecības padomes priekšsēdētājs

Sēdē piedalās: **Kaspars Bondars; Andris Božē;** **Baiba Fromane; Leonīds Jākobsons; Normunds Grinbergs; Ināra Laube; Jānis Rāzna; Mārtiņš Straume; Edmunds Valantis; Roberts Vecums –Veco; Oskars Zivtiņš,** aizvieto: **Margarita Gorškova** (LPS).

Uzaicinātie: **Svetlana Mjakuškina** – Būvniecības valsts kontroles biroja (BVKB) direktore;

 **Ēriks Eglītis** - BVKB, Būvniecības informācijas sistēmu nodaļas, projekta vadītājs;

**Uldis Jansons –** BVKBMetodiskās vadības un informācijas pārvaldības departamenta direktors;

**Renārs Špade –** BVKB Metodiskās nodaļas vadītājs;

**Vilnis Puļķis** – Latvijas būvinženieru savienība, eksperts;

**Igors Ponomirjovs** - Latvijas būvinženieru savienība, eksperts;

**Ilze Beināre** - EM Būvniecības politikas departamenta direktores vietniece;

**Andris Lazarevs** - EM Būvniecības politikas departamenta direktores vietnieks;

**Evija Avota, Elga Bučinska** - EM Būvniecības politikas departamenta vecākās referentes.

Sēdē nepiedalās: Andris Bērziņš; Pēteris Dzirkals; Līga Gaile; Vija Gēme; Juris Mellēns; Annija Novikova; **Elīna Rožulapa** (komentāri par sēdē izskatāmajiem jautājumiem iesniegti elektroniski); Jurijs Strods (LPS).

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvniecības valsts kontroles biroja informācija par turpmākajiem plāniem.

1. Būvniecības informācijas sistēmas pilnveides projekta īss statuss: (iepriekšējā mēnesī padarīto un nākošā mēnesī plānotiem darbiem).
2. Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību.
3. Par Latvijas būvnormatīva LBN 201-15 “Būvju ugunsdrošība” spēkā esošās redakcijas 52. punkta mainīto prasību pamatotību.
4. Citi jautājumi:

5.1. Priekšlikumi nākamās Latvijas Būvniecības padomes darbam.

5.2. Par nākamo Padomes sēdi.

Sēdi sāk 14:02

**Protokolā lietotie saīsinājumi**

APK

BIS – Būvniecības Informācijas sistēma

BVKB - Būvniecības valsts kontroles birojs

CFLA – Centrālā finanšu un līgumu aģentūra

EDLUS -

EM – Ekonomikas ministrija

LBN

MK – Ministru kabinets

PTAC

VARAM – Vides aizsardzības un reģionālās attīstības ministrija

VUGD

**1.§**

**Būvniecības valsts kontroles biroja informācija par turpmākajiem plāniem.**

----------------------------------------------------------------------------------------------

**Ziņo:** S.Mjakuškina

**Informē par BVKB paveikto:**

**Būvdarbu un ēku ekspluatācijas kontrole** (prezentācija pielikumā):

* Būvdarbu kontrole (232 objektos, 7 objektos konstatētās būtiskās neatbilstības, kuru dēļ būvdarbi pilnībā vai daļēji tika apturēti).
* Ēku ekspluatācijas kontrole (veiktas 589 publisko ēku ekspluatācijas kontroles);

**Būvekspertu sertificēšana** - 2017.gadā sertificēti 14 būvspeciālisti.

**Paredzētas strukturālas izmaiņas** ar mērķi efektivizēt procesus novirzot maksimāli vairāk resursu pamatfunkciju realizēšanai. Saskaņota ar EM, jaunā struktūra būs spēkā ar 01.01.2018. Strukturālo reformu mērķis:

* Efektīvāka resursu pārvaldība
* Informācijas plūsmas pilnveide
* Darbinieku kvalifikācijas celšana

**Uzraudzības pilnveidošana**, lai samazinātu riskus objektos, novēršot preventīvi tos iestādes līmenī:

* būvdarbu un ēku ekspluatācijas kontroles rezultātu analīze;
* būvdarbu un ēku ekspluatācijas kontroles kritēriju noteikšana.

BIS izmantot kā instrumentu speciālistu uzraudzībai.

Ir panāktas konceptuālas vienošanās, **stiprināt sadarbību starp Baltijas valstīm** būvdarbu kontroles jomā un citos jautājumos**.**

**Padomi interesē**:

* informācija par budžetu, jo caur būvkomersantu nodevu tiek finansēta biroja darbība;
* par ēku apsekošanu klātienē (kvantitāte un kvantitāte);
* par sertificēšanu – vai funkciju pārņems citas institūcijas;
* vai plānots pārņemt Būvmateriālu uzraudzību;
* vai BVKB uzņemsies visu BV metodisko vadību;
* par sodu no APK pārnešanu uz BL, vai sodi ir pietiekami un vai ar tiem var sakārtot būvniecību, jo soda izpildi neviens nekontrolē.

**Par būvizstrādājumu uzraudzību** - definējot uzraudzību, tiks iestrādāti skaidri kritēriji, kā tiek pārbaudīti būvmateriāli, definēti būvmateriāli kam tiks pievērsta pastiprināta uzmanība (tie kas ietekmē mehānisko stiprību, ugunsdrošību, stabilitāti u.c).

**Par ēku apsekošanu** – saistīts ar uzraudzības rezultātu analīzi un to kādi tiks izstrādāti uzraudzības kritēriji.

**A.Božē** iebilst, jo atbilstoši normatīvajam regulējumam, ēku apsekošana ir pašu ēku īpašnieku atbildība, šobrīd valsts ir uzņēmusies veikt šo funkciju. BVKB šī funkcija tiek finansēta no būvniecības nozarei paredzētās būvkomersantu nodevas.

**Par BVKB funkcijām ir uzsākta diskusija ar EM**

Tehniskā apsekošana ir ēkas īpašnieka pienākums, tomēr kamēr nav informācijas par ēkām, it sevišķi senāk būvētajām, šī funkcija jāuzņemas valstij. Apsekošanu atstāt ēku īpašnieku ziņā, valstij uzņemoties pārbaudes funkciju, būs iespējams tad, kad visa informācija par ēkām būs digitalizēta un būs informācija ar ko salīdzināt.

**E.Valantis** – BVKB jāpilda tam likumā uzliktās funkcijas **par ēku tehnisko apsekošanu**, vairāk jādomā par funkcijas efektivitāti, jāstrādā pie risku analīzes un jēgpilnas apsekošanas.

No **sertificēšanas funkcijas** BVKB varētu atteikties, jo nav liels sertificēto ekspertu skaits. Nododot šo funkciju citām sertificējošām iestādēm, situācija būtiski nemainīsies, tāpēc šo jautājumu būtu nepieciešams skatīt pēc būtības, diskusijai jābūt plašākai, jo daudzās sfērās speciālistu skaits ierobežots. Brīdī, kad speciālistu maz var pienākt brīdis, kad nav pie kā griezties.

 **Par** **būvmateriālu uzraudzību** – doma ir atbalstāma, bet šīs funkcijas veikšanai ir nepieciešams finansējums, tehnisku pārbaužu veikšanai, jāpārliecinās vai dokumentos norādītais tiešām atbilst. Kamēr to nevar izdarīt kvalitatīvi šo funkciju nevar pārņemt. Finansējums, kas šobrīd paredzēt šīs funkcijas veikšanai PTAC ir neliels.

Atbalstāmi tas, ka BVKB regulāri reizi ceturksnī organizē **tikšanās ar būvvalžu un citu institūciju pārstāvjiem** konsultējot, pārrunājot aktualitātes un sadarbības formas. Vienlaikus jānorāda, ka normatīvā regulējuma, ko izstrādājusi EM, interpretēšana un skaidrošana ir ministrijas kompetence.

**Padome vēlas zināt -** vai reorganizācija ir saistīta ar BVKB veikto auditu, par BVKB likumā noteikto funkcijas ir realizāciju. Neredzot šo auditu nav saprotams, kas ir reorganizācijas mērķis un vai tas tiks sasniegts, jo bieži reorganizējot valsts iestādes ir tendence atteikties no sarežģītākām funkcijām.

**E.Valantis –** audits tika uzsākts, bet netika pabeigt. Atsevišķas lietas no tā ir ietvertas EM norādījumos BVKB reorganizācijai.

**Nolemj**: 1. Pieņemt informāciju zināšanai.

 2. EM sniegt informāciju padomei par norādījumiem BVKB reorganizācijai;

 3. Padomei *Būvniecības likuma* darba grupas ietvaros diskutēt par BVKB funkcijām.

**2.§**

**Informācija par Būvniecības informācijas sistēmas pilnveidi: iepriekšējā mēnesī padarīto un nākošā mēnesī plānotiem darbiem.**

----------------------------------------------------------------------------------------------

**Ziņo:** S.Mjakuškina, Ē.Eglītis

Būvniecības informācijas sistēmas attīstības Eiropas Reģionālās attīstības fonda projekts:

* saņemts CFLA lēmumu ar kuru ir apstiprināts BIS attīstības projekts, līdz 10.11.2017. projektu jāprecizē.
* līdz 18.10.2017. ir plānots pabeigt E-saskaņošanas funkcionalitātes tehniskās specifikācijas izstrādi;
* 31.10.2017. plānota BIS konsultatīvās padomes sēde.

**Nākamajā BIS attīstības posmā, būs nepieciešama dziļāka iesaiste darba grupās:**

* dalība sistēmanalīzes sanāksmēs katra sprinta (programmatūras izstrādes posms, kā rezultātā tiek iegūti taustāmi funkcionalitātes uzlabojumi) ietvaros;
* pieejamība – iespēja sagatavot atbildes un komentārus uz izstrādātāja jautājumiem;
* izstrādāt sagatavoto lietotājstāstu (user journey), par detalizētu sistēmas funkcionalitāti, caurskate, komentāru sniegšana, saskaņošana;
* dalība sprinta ietvaros izstrādātās funkcionalitātes demonstrācijas sanāksmēs;
* sprinta ietvaros izstrādātās funkcionalitātes akcepttestēšana, kļūdu pieteikšana.

**Nolemj:** Pieņemt informāciju zināšanai.

**3.§**

**Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību**.

----------------------------------------------------------------------------------------------

|  |
| --- |
| **Ziņo:** E.Valantis |

Nākamajā nedēļā izsūtīs jauno **grozījumu *Būvniecības likumā*** redakciju*,* par atbildību sadalījumu. Grozījumi veikti 12. pantā Būvvaldes, par būvvalžu atbildību, ko tās kāda ir to kompetence pārbaudot būvprojektus un 19. pantā **Atbildība būvniecībā**, par pasūtītāju un projektētāju atbildību, par būvprojektu ekspertīzi un ekspertīžu veicēju atbildību. Atsevišķi tiks strādāts pie BVKB atbildības.

Kopējā paketē ar jautājumiem par atbildībām, tiks virzīti arī jautājumu par būvtehniķiem, kas netika pieņemts, virzot Saeimā iepriekšējos likuma grozījumos.

**Valstī notiek dekodifikācija, sodi no APK tiek pārlikti** uz nozari regulējošiem likumiem, tas ir uz *Būvniecības likumu*. Grozījumi likumā par sodiem ir ticis izsūtīts padomei, noslēdzies arī priekšlikumu iesniegšanas termiņš pēc VSS (

Nozare aicina nepārspīlēt ar sodu dažādību un tarifiem.

Par atteikšanos no spēkā esošā standarta MK 2014.gada 25.martā noteikumos Nr.156 “Būvizstrādājumu tirgus uzraudzības kārtība”,būvniecībā izmantojamai armatūrai. “Liepājas metalurgs” pārtraucis darbību, tāpēc tiek piedāvāts būvniecībā izmantot ES valstīs ražotu un šo valstu standartiem atbilstošu armatūru, vienlaikus izvirzot noturības prasības, lai tiktu nodrošināta būvju noturība, izmantojot ES ražotu armatūru. AS “Inspecta” kategoriski iebilst pret šīm izmaiņām. MK noteikumu projekts, tiks virzīts uz MKK. Aicina LBP atbalstīt virzīšanu MK.

**Padome balsojot vienbalsīgi “par” atbalsta “Grozījumu MK 2014.gada 25.martā noteikumos Nr.156 “Būvizstrādājumu tirgus uzraudzības kārtība”” (VSS-638), virzību neatliekami uz MK**

Apstiprināja jaunā būvkomersantu nodeva un padomei jālemj par nodevas izlietojumu. Ministrija piedāvā nākamajā gadā **pilnveidot LBN**, kas saistīti ar energoefektivitāti un ventilāciju. Plānots piesaistīt ārpakalpojumu, tāpēc lūgums palīdzēt ministrijai sagatavot tehnisko specifikāciju publiskajam iepirkumam. Ministrija izsūtīs padomei LBN sarakstu.

Par MK 2016.gada 12.aprīļa noteikumiem Nr.211 **“Būvkomersantu klasifikācijas noteikumi”**

1. ir sagatavots informatīvais ziņojums Pie klasifikācijas nemaina neko attiecībā uz atalgojumu,

Par būvkomersantu klasifikāciju nemainīs šobrīd esošo kārtību,

2. nozarei sagatavot priekšlikumus par klasifikatora piemērošanu.

Padome vēlas, lai pēc iespējas ātrāk tiktu novērstas tās lietas, un veikti grozījumi noteikumos, par tiem punktiem kuriem ir panākta pagaidu risinājums, jo uzņēmumiem tas šobrīd vairāk ir reputācijas jautājums.

Par sodiem, kādus varētu piemērot par EDLUS neieviešanu un kas būtu efektīvi. Sagatavota un izsūtīta versija skaņošanai;

1. par to kāda veida sodi atturētu no krāpšanā, par sodu lielumu, ko vajadzētu mainīt EDLUS. Paredzam, ka nevajadzētu piemērot sodus pret materiālu piegādātājiem.

2. par pārbaudāmo uzņēmumu izvēli;

3. par sodiem, kas attiecas uz komersantiem (lielos sodus pirmajā reizē nepiemērot).

Padome iebilst pret sodu apmēru un ierosina, kā sodu izmantot būvlaukuma slēgšanu, ja nav ieviesta elektroniskā darba laika uzskaites sistēma.

**Nolemj**: 1. Atbalsta “Grozījumu MK 2014.gada 25.martā noteikumos Nr.156 “Būvizstrādājumu tirgus uzraudzības kārtība”” (VSS-638), virzību neatliekami uz MK.

2. EM sasauks Darba grupu par tipveida līgumu izstrādi..

**4.§**

**Par Latvijas būvnormatīva LBN 201-15 “Būvju ugunsdrošība” spēkā esošās redakcijas 52. punkta mainīto prasību pamatotību**

---------------------------------------------------------------------------------------------

**Ziņo:** I.Ponomirjovs, V.Puļķis

Informē par nepilnībāmLatvijas būvnormatīvā LBN 201-15 “Būvju ugunsdrošība”, kuras, rakstot normatīvu, nevarēja paredzēt. Tās parādījušās praksē pēc tam, kad stājušies spēkā grozījumi minētā būvnormatīva 52. punktā, kas nosaka ugunsdrošības prasības dažādos ugunsdrošības nodalījumos vai ugunsdroši atdalītās **telpās, kas izvietotas ailās leņķī viena pret otru.** Projektētāji arvien vairāk sāk apzināties šo tehnisko problēmu, kad prasība atsevišķām telpām ir augstākas, kā būvēm un nav loģiskas un sadārdzina būvniecību.

Ierosina pārskatīt normatīvu pēc loģikas. Ņemot vērā to, ka ugunsdrošības prasības ēkām Latvijā ir atkarīgas no lietošanas veida, atsevišķos gadījumos drošākām ēkām ir augstākas prasības ugunsdrošībai (piem. birojiem, kur cilvēki uzturas ikdienā un zina, kā evakuēties ugunsgrēka gadījumā), kā nedrošākām ēkām (piem. lielveikaliem, kur cilvēki ierodas svešā vidē).

**V.Puļķis** informē, ka pēc minētā būvnormatīva, 52. punktā noteikto prasību spēkā stāšanās, analogs ēkas projekts sadārdzinājies par 117 tūkst. EUR un pauž viedokli, ka turpmāk, lai nepārkāptu normatīvu un ekonomētu līdzekļus, būs jāprojektē tikai taisnstūra vai kvadrātiskas ēkas.

**A.Božē** informē, par to, ka investīcijas Latvijā tiek kavētas minētā normatīvā regulējuma dēļ, ir apstājušies 4 lieli projekti.

**E.Valantis** – lai nekavētu investīcijas, problēma jārisina izstrādājot ātros grozījumus normatīvajā regulējumā, bet priekšlikumi normatīva izmaiņām jāsagatavo tiem, kas šo jautājumu pārzina vislabāk.

**Nolemj:** EM sasaukt kopēju sanāksmi ar ieinteresētajām personām un VUGD pārstāvjiem, lai vienotos par apjomu un punktiem, kas jāgroza Latvijas būvnormatīvā LBN 201-15 “Būvju ugunsdrošība”.

**5§**

**Citi jautājumi**

---------------------------------------------------------------------------------------------

**Ziņo**: G.Miķelsons

**5.1. Priekšlikumi nākamās Latvijas Būvniecības padomes darbam.**

**E.Valantis** ierosina, ka padomē pārstāvētās institūcijas pa segmentiem pastāsta, kas ir aktuālākais un kādus jautājumus ministrijai vajadzētu risināt. Ekonomikas ministru varētu uzaicināt uz padomes sēdēm.

**B.Fromane** pauž viedokli, ka padome fundamentāli jāreorganizē. Tam vajadzētu būtu pirmajam darbam, kas jaunajai padomei jāizdara.Padome ir konsultatīvs veidojums, bet nav saprotams, ko padome konsultē. Ja konsultē politikas veidotājus, tos, kas pārstāv nozari valdībā, tad ministrs, kas aizstāv nozares politiku, nekad nav klāt padomes sēdēs. Zemkopības ministrijā arī citās ministrijās, ministri vada konsultatīvās padomes. Padomei būtu jārunā par konceptuālākiem nozares jautājumiem, tāpēc ekonomikas ministram būtu jāuzņemas Padomes vadību.

Aicina padomi balstot par to ka jāaicina ekonomikas ministru apdomāt iespēju uzņemties padomes vadību, samazināt padomes locekļu skaitu un pārskatīt sastāvu.

Ja padomes locekļi to atbalsta, ierosina uzrakstīt vēstuli ekonomikas ministram.

**N.Grinbergs –** šo 3 gadu laikā, kopš darbojas Padome, ir pieņemti daudzi lēmumi, bet nav pildīti. Ministra klātbūtne būtu ļoti vēlama. Atbalsta iniciatīvu par to, ka ministram ir jābūt padomes vadītājam.

**Padome balso par :**

Pārskatīt esošo padomes modeli un uzņemties padomes vadību ekonomikas ministram, izdarot grozījumus MK 2014.gada 26.augusta noteikumos Nr.513 Latvijas Būvniecības padomes izveidošanas un darbības kārtība.

**Balsojums:** balsojumā piedalās 12 padomes locekļi klātienē un E.Rožulapa elektroniski.

**Balsojums “par” – 10 balsis;**

 **“atturas” – 2 balsis (**E.Valantis, A.Božē). **.**

**Nolemj:** Ar balsu vairākumu padome nolemj:Aicināt EM pārskatīt esošo padomes modeli, paredzot, ka padomes vadību uzņemas ekonomikas ministrs un izdarīt attiecīgus grozījumus MK 2014.gada 26.augusta noteikumos Nr.513 “Latvijas Būvniecības padomes izveidošanas un darbības kārtība”.

**5.2**. NākamāLatvijas būvniecības padomes sēde – padomes vēlēšanas**:**

**Nolemj:1.** Nākamo Latvijas būvniecības padomes sēdi sasaukt 2017.gada 9.novembrī, plkst.14:00;

**2.** Izsūtīt anketu Padomes locekļiem, lai izteiktu vērtējumu par Latvijas Būvniecības padomes darba 2016./ 2017. gadā.

Sēdi slēdz 16:30

Padomes priekšsēdētājs G.Miķelsons

Protokolēja I.Rostoka